Tuhokapitalismin nousu
Publisher: WSOY
Published: 2008
Place of publication: Finland
Language: fin
Translation of: The Shock Doctorine
Number of pages: 676
ISBN-13: 9789510338667
Description: Vangeille annetaan sähkösokkeja, jotta heidät saataisiin murtumaan ja tunnustamaan. Sama logiikka pätee suurempiin ihmisryhmiin: katastrofin jälkeen ne ovat alttiita muutoksille, joita muuten jaksaisivat vastustaa. No Logon saavutuksista huolimatta Tuhokapitalismin nousu on Naomi Kleinin toistaiseksi merkittävin teos. Klein osoittaa, kuinka rahamarkkinat toimivat sokkien koettelemien ihmisten kustannuksella. Katastrofit eivät tästä näkökulmasta ole humanitäärisen avun kohteita, vaan ""puhtaita pöytiä"", joissa raivaustyö on jo tehty turva-alan (Irak), hotelliketjujen (Sri Lanka) tai yksityisiä koulupalveluja myyvien yritysten (New Orleans) puolesta. Kriisien hyväksikäytön arkkitehti on ekonomisti Milton Friedman, jonka tavoite yksityistämisestä ja valtion roolin minimoimisesta on konkretisoitunut eri puolilla maailmaa ""tuhon kapitalismina"" viime vuosikymmenten aikana, Pinochetin Chilestä alkaen. Naomi Klein erittelee ja haastaa myytin kapitalistisen liberalismin demokraattisuudesta ja vapaudesta: todellisuudessa markkinat toimivat pienen poliittisen eliitin ja suurten monikansallisten yritysten liittona. Kuvaamalla vapaiden markkinoiden riippuvaisuutta sotilaallisista tai luonnonkatastrofeista toipuvien kansakuntien heikkoudesta Klein purkaa myös mielikuvan kapitalistisen politiikan rauhanomaisuudesta. Teos on painava ja terävällä kynällä kirjoitettu todistus, jota edelsi mittava taustatutkimus ja vuosien kenttätyö kriisialueilla.